ایسراییل عسگرلری ایشغال آلتینداکی اوردون چایی‌نین باتی ساحلی‌نین شیمالیندا یئرلشن طولکرم  شهرینه باسقین زامانی بیر فیلیسطین‌لی یئنی‌یئتمنی اؤلدوروب.
فیلیسطین-ین رسمی آژانسی وفا-نین خبرینده ایسراییل عسگرلری‌نین طولکرم -داکی دوشرگه‌یه باسقین زامانی آتیش آچماسی نتیجه‌سینده 18 یاش‌لی محمود ابوسین باشیندان یارالاندیغی بیلدیریلیب.
خبرده محمود ابوسین آپاریلدیغی خسته‌خانادا دونیاسینی دییشدیگی قئید ائدیلیب.
حادثه شاهیدلری دوشرگه‌یه ائدیلن باسقین‌دان سونرا اونلارلا فیلیسطین‌لی گنج ایله ایسراییل قوه‌لری آراسیندا توققوشما‌لارین باش وئردیگینی، عسگرلرین حقیقی گولله‌لردن و گؤزیاشاردیجی گازدان ایستیفاده ائتدیک‌لرینی بیلدیریب‌لر.
ایشغال آلتین‌داکی اوردون چایی‌نین باتی ساحلی و دوغو قدس-ده ائولره تئز-تئز باسقین ائدن ایسراییل قوه‌لری موختلیف اتهام‌لارلا فیلیسطین‌لیلری حبس ائدیر. زامان-زامان باسقین‌لارا رئاکسیا وئرن فیلیسطین ساکین‌لری ایله ایسراییل عسگرلری آراسیندا توققوشما‌لار باش وئریر.
